Азеиҧш нхарҭатə ҩны аиҳабы Зураб Амҷба ҳара иаҳирбеит ахыбра, уи еиқəыршəоуп астудентцəа рынхара аиҕьтəразы ҳаамҭазтəи астандартқəа ирықəыршəаны. Араҟа иҟоуп аҧсшьарҭатə уадақəа, аспортзал, абиблиотека, ашəҟəыҧхьарҭатə зал, амедеицинатə уада раҧхьатəи ацхыраара роурц ахьрылшо.
„Жəларбжьаратəи афонд Аҧсны“ ҩаҧхьа ацхыраара анаҭалоит ААУ азеиҧш нхарҭа, аҭагылазаашьа бзиақəа ахьаҧҵо инаҷыданы, иҟаҵатəқəоу ыҟоуп, иаҳҳəозар аспорттə дəы, иара убас егьырҭ ауадақəагьы.
Аҿар
Асоциалтә
Инарҭбааны
28/09 2017
Аҟәатәи ақәыҧшцәа рыҩны апроект «Апрофориентациа ацентр» афинанстә цхыраара аиуит афонд аҟынтә
Аҟәатәи ақәыҧшцәа рыҩны апроект «Апрофориентациа ацентр» напхгара алҭоит аҧсихолог, асеқциа аиҳабы Хаҭуна Лагәуаҧҳа. «Жәларбжьаратәи афонд Аҧсны» ари апроект адгылара анаҭеит. Аноутбукқәа хәба ҳамҭас иананашьеит.
Ари ацентр хықәкыс иамоуп ахәыҷқәеи, аҿари рзаанаҭ алхраҿы ацхыраара рыҭара. Апроект аусура иабзоураны, Аҧсны иаатуеит раҧхьатәи аусбарҭа, еизҳауа абиҧара рзаанаҭ алхраҿы ацхыраара рызҭо.
Аҿар
Асоциалтә
"Адырра ҿыц"
Инарҭбааны
25/07 2017
«Ани амаалықьи»
​«Жәларбжьаратәи афонд Аҧсны» аусбарҭа ҩынтәуп иаҭаауеижьҭеи Гәниаа рҭаацәа. Апроект «Ани амаалықьи» аҳәаақәа ирҭагӡаны, аҭаацәа реиҳабы Рустам Гәыниа, раҧхьа ииз ихәыҷы изы шықәсык аҧхьа иоухьан аҳамҭа, усҟан афонд аусуцәа ажәа риҭеит шықәсык анаҩс ҩаҧхьа дшаауа, ус егьыҟалеит. Иахьа, уи инапы иаркын Амелиа Гәниаҧҳа хәыҷы лзы аҳамҭа.
Ҳарҭ даара гәахәас иҟаҳҵоит ҳфонд аҧсуа ҭаацәарақәа анаҭаауа, ҿыц ииз рыхшара рыхьӡала адныҳәалара аныҟаҳҵо, аҳамҭақәа анранаҳшьо.
Аҿар
Асоциалтә
«Ани амаалықьи»
Инарҭбааны
29/06 2017
Евразиатәи ажәларқәа раҧхьатәи рфорум
Лаҵарамза анҵәамҭазы, Москва ақалақь аҟны имҩаҧысит Евразиатәи ажәларқәа раҧхьатәи реизара. Аҧснынтә уи далахәын "Жәларбжьаратәи афонд Аҧсны" ахаҭарнак занааҭла економисту Алиас Ҳашба. Евразиатәи афорум хықәкыс иаман абиҧара ҿыц реидкылара. Зегь раҧхьаӡа иргыланы ажәларқәа реиҩызара, аменеџьмент азы амастер классқәа рымҩаҧгара, иара убас аизыҟазаашьақәа рзы адыррақәа рыҭара.
Алиас Ҳашба, афорум аусура алкаақәеи алҵшәақәеи дырзааҭгыло иазгәеиҭеит:
Адәныҟатәи
Аҿар
Инарҭбааны
18/05 2017
«Жәларбжьаратәи афонд Аҧсны» апроект «Агәамч» аусура иацнаҵеит Мықә ақыҭа
«Жәларбжьаратәи афонд Аҧсны» имҩаҧнаго есымзатәи апроект «Агәамч» аҳәаақәа ирҭагӡаны уи аусура иацҵан Очамчыра араион Мықә ақыҭан. Апроект аҧҟарақәа инарықәыршәаны, аҧсуа школқәа аспорттә маҭәахәқәа рыла еиқәнаршәоит. Иахьа, Гьаргь Чачба ихьӡ зху Мықәтәи актәи абжьаратә школ аҵаҩцәа аҳамҭақәа рызнаргеит афонд ахаҭарнакцәа Симон Агрбеи, Роман Қапбеи. Ари аус аҟны афонд адгылара анаҭеит Ҭемыр Логәуа еиҳабыс дызмоу аиҿкаара «Морпром».
Асоциалтә
Аҿар
«Агәамч» - Аспорт
Инарҭбааны
21/11 2016
Аҧснытәи ахәыҷқәа Шәача имҩаҧысуаз ахоккеитә еицлабра иахәаҧшуан
Абҵарамза 19, асабшаҽны , Аҧснытәи ашкол хәыҷқәа Шәача имҩаҧысуаз Салават Иулаев ихьӡ зху ахоккеитә клуби, Шәачатәи ахоккеитә клуби рыбжьара ицоз аицлабра иахәаҧшуан. Ахәыҷқәа ас еиҧш иҟаз агәырӷьаратә ҟазшьа змаз аныҳәа рзеиҿнакааит «Жәларбжьаратәи афонд Аҧсныи», ҳџьынџьуаҩ Енвер Лисини , уи иацыз ахарџьқәа зегьы иара ихахьы игеит. Енвер Лисин, Салават Иулаев ихьӡ зху ахоккеитә клуб ажәылаҩыс дыҟоуп. Аицлабра цонаҵы, аҧсуа хәыҷкәа, ахоккеитә матч аҿы ихәмаруаз Енвер Лисин изы ргәы былуан, иара идгылан. Иара ицәырҵра зегьы иацын абас еиҧш иҟаз аҿыҭбжьы: «Лисин, Лисин, Лисин».
Асоциалтә
Аҿар
Акультуреи Аҵарадырреи
Инарҭбааны
16/11 2016
Ашьапылампылтә клуб «Самырзаҟан» азы ашәҵатә форма ҿыцқәа
Иахьа, апроект «Агәамч» аҳәаақәа ирҭагӡаны «Жәларбжьаратәи афонд Аҧсны» Галтәи ашьапылампылтә команда « Самырзаҟан» 20 комплект инареиҳаны ашәҵатәы формақәа ҳамҭас иананашьеит. Афонд аофис иаҭааз ашьапылампылтә клуб «Самырзаҟан» азыҟаҵаҩ, иара убас Гал ақалақь аҿари аспорти рхеилак анапхгаҩы, насгьы ашьапылампыл асыҩцәа қәыҧшцәа, афонд ахада Сенер Гогәуа аҧхьа днаргыланы уи аусзуцәа зегьы ҭабуп ҳәа рарҳәеит иҟарҵаз ацхырааразы, иазгәарҭеит аспорттә иааирақәа ргаразы аҽазышәарақәа шыҟарҵо.
Аҿар
«Агәамч» - Аспорт
Инарҭбааны
11/11 2016
Апроект «Атеатри ахәыҷқәеи» аусура иацнаҵеит
Иахьа, «Жәларбжьаратәи афонд Аҧсны» аҧшьгарала, Тҟәарчали Гәдоуҭеи рраионқәа рҟынтә, иара убас Ҭырқәтәылантә, Сириантә, Иорданиантә, Баҭымынтә зҭоурыхтә ҧсадгьыл ахь ихынҳәыз абжьаратә школқәа рҟны аҵара зҵо 100-ҩык аҵаҩцәа ааҧхьара рыҭан Аҧснытәи аҳәынҭқарратә драматә театр ахь. Урҭ ирыцын арҵаҩцәеи, афонд ахьӡала араионқәа рҿы аус зуа ахаҭарнакцәеи, «Жәларбжьаратәи афонд» аусзуцәеи. Аҵаҩцәа алшара рыман Самсон Ҷанба ипиеса иалху «Амҳаџьырцәа» ала иқәыргылоу аспектакль ахәаҧшра.
Аҿар
Акультуреи Аҵарадырреи
«Атеатри ахәыҷқәеи»
Инарҭбааны
28/10 2016
Апроект «Агәамч» аусура иацнаҵеит Гал араион
Ауаажәларратә еиҿкаара «Жәларбжьаратәи афонд Аҧсны» ахаҭарнакцәа Гал араион иаҭааит, афонд имҩаҧнаго есымзатәи апроект «Агәамч» анагӡаразы. Галтәи актәи абжьаратә школ азы, афонд ахаҭарнакцәа Симон Агрба, Роман Қапба, Есма Ҭарҧҳа, афонд ахьӡала аҵаҩцәа рзы аспорттә маҭәахәқәа рызнаргеит. Уажәшьҭарнахыс урҭ алшара рымоуп бзиа ирбо аспорттә хәмаррақәа рымҩаҧгара. Уи аҵакы азгәаҭаны, ашкол адиреқтор Манана Владимир-иҧҳа Абыхәба, «Жәларбжьаратәи афонд Аҧсны» ахада Сенер Гогәуа аҧхьа днаргыланы, ҭабуп ҳәа ралҳәеит афонд имҩаҧнаго, хра злоу ауснагӡатәқәа рзы.
Асоциалтә
Аҿар
«Агәамч» - Аспорт
Инарҭбааны
05/10 2016
Апроект «Агәамч» аусура иацҵоуп Гәдоуҭа араион.
Иахьа, ауаажәларратә еиҿкаара «Жәларбжьаратәи афонд Аҧсны» ахаҭарнакцәа аҭааит Гәдоуҭа араион, есымза афонд имҩаҧнаго апроект «Агәамч» анагӡаразы. Ҳазҭоу амзазы афонд ахьӡала, аспорттә маҭәахәқәа рыла еиқәыршәахеит Гәдоуҭатәи актәи абжьаратә школ. Аҳамҭақәа рыманы ари ашкол иаҭааит афонд ахада ихаҭыҧуаҩ Мақсим Ӷәынџьиа, афонд аусзуцәа Роман Қапба, Симон Агрба, Саида Кәарацхьелиаҧҳа.